钦定古今图书集成/理学汇编/学行典/第216卷 > 舒棐
## 钦定古今图书集成/理学汇编/学行典/第216卷 > 舒棐

按《靖安县志》：“舒棐，字以辅，承恩坊舒忠之子也。性至
孝，事母廖氏，冬温夏凊，未尝少怠。出外必禀得品物，
怀归以奉母。客至，宰鸡择美，请母先尝。人初疑其于
名，及见始终如一，欲上其事，棐力止之，曰：‘此吾分之
常，若此，适重吾尤’。母老且病，棐亦疾，犹扶病理母汤
药。母大泣曰：‘贤孝子吾无以报尔，惟有老天在’。”母九
十二而卒，哀毁骨立，七日相继而终于正寝。虽儿童
竞传诵焉。